Noti Press

La **Noti Press** era la reportera del Club Súper 3 durant els primers anys. Té fixació per conèixer l'origen del Megazero per tal de saber els seus punts febles.

## Aparicions

### Debut

1991

Busca informació de primera mà per tot el món i, fins i tot, busca exclusives al Món dels Dibuixos. Fa reportatges de les activitats del club.

## Biografia

### Aparició

Va començar a sortir per la televisió l'onze de febrer de 1991, acompanyada de la Nets i el Petri per ajudar a la Super Mà a lluitar contra el Megazero i evitar que acabi amb l'emissió televisiva.

### El segrest de la Nets

La Nets serà segrestada pel Megazero i substituïda per la Meganets. Ella i el Petri hauran de saber diferenciar-les per salvar el Club Súper 3 de convertir-se en el Club Megazero.

### Viatge a Morf

Quan la Nets viatgi a Morf, també hauran de ser ells els que la salvin fugint pel forat negre que els recomana el Llibre dels Enigmes. Viatjant per aquest forat trobaran l'ou del dinosaure Corni.

### Hipnotització del Petri

El Megazero també perseguirà al Petri i l'acabarà hipnotitzant. Per despertar-lo, ella i la Nets entraran als seus somnis. Finalment torbaran la solució i aconseguiran despertar el Petri.

### El Palau de Moiré

Investigant sobre els orígens del Megazero acabarà trobant el Cau de Megazero i hi entrarà. A dins el cau, descobrirà un dels secrets més grans del Megazero i el fotografiarà. Ell, però, l'enxamparà i la tancarà al Palau de Moiré on es convertirà en Moiré.

Per sort per ella, el Petri i la Nets també hi entraran i la rescataran de les seves urpes. Gràcies a l'ajuda del Llibre dels Enigmes i en Petrifax, descobreixen que per recuperar la seva imatge: primer de tot, ha de correr endarrere del blanc cap al color de les barres de color de la carta d'adjust. Un cop allà havia de passar per tots els colors, tot vigilant de no dir cap de les paraules prohibides: si, no, blanc i negre. Quan va acabar el procés, va aparèixer amb una imatge renovada i amb una Central de Dades.

Un cop ja salvada i amb la nova imatge, ella es negarà a dir-los quin és el secret que havia descobert del Megazero per por que ells també es convertissin en Moiré.

### La Pedra Filosofal

EL Tomàtic els demanarà ajuda a ella, la Nets i el Petri per aconseguir la Pedra Filosofal que li permetrà beure l'Elixir de la Llarga Vida i ells viatjaran a l'Edat Mitjana per aconseguir-lo. Després de la ingesta, en Tomàtic va aconseguir rejovenir el seu aspecte.

### Última emissió

Va tornar a Egipte per investigar sobre els temples, les piràmides i els sarcòfags. En aquest viatge, va visitar el Temple de Philae, on va descobrir un papir de milers d'anys d'antiguitat on hi apareixia ella mateixa. Va decidir seguir les instruccions d'aquell papir que la van dur a reunir dos vells enamorats, en Ramsès i la Nefertari.

Des de llavors, no tornà a aparèixer a la televisió i se'n desconeix el fets que li ocorregueren després.

## Etimologia del nom

El seu nom prové de la unió de les dues primeres síl·labes de la paraula "notícia" ("noti-") i la paraula "premsa" en anglès ("press").

## Poders

* **Projecció d'imatges:** Pot projectar imatges i vídeos en qualsevol peça de roba que dugui posada.
* **Central de dades:** quan la Noti va canviar d'imatge al sortir del Palau del Moiré, va incorporar la central de dades, una base informàtica que disposava de molts arxius audiovisuals, informació etc.
* **Pantalla:** l'evolució de la central de dades va ser una pantalla que permetia viatjar la Noti per qualsevol indret del món.

## Curiositats

La RuÏnosa l'anomeava pebrot escalivat, camionet de bombers, síndria boteruda.